Հետո այդ մարդիկ համարյա դարձան կիսաստված: 1989-ի մայիսին մոսկովյան բանտարկությունից վերադարձած «Ղարաբաղ կոմիտեին» օդանավակայանից ուղիղ Մատենադարանի հարթակ էին բերել: Նրանք կանգնած էին Մատենադարանի հարթակին, իսկ Մաշտոց-Ամիրյան խաչմերուկից, որտեղ կանգնած էի ինքս, դեռ ծովացած ամբոխի ծայրը չէր երեւում: Որքա՜ն էին այդ օրը Ղարաբաղ կոմիտեի անդամները մոտ կիսաստված լինելուն: Հետո նույն «Ղարաբաղ կոմիտեն» եւ Հանրապետության հրապարակում ու Մելիք-Ադամյանում ծփացող Երեւանը, երբ 1990-ի օգոստոսի 23-ին Հայաստանի անկախության հռչակագիրն էր ընդունվում: